Alustuseks tellisin Mezzo vahemere Bouilla­basse supi (kirjapilt just selline). Supis oli lõhet, pangakala, sini- ja rohekarpe, suuri ja väikseid krevette, garneeringus kalamarja - imeliselt uhke ja maitsev teos, kohalikke olusid arvestades enam-vähem täiuslik mereannisupp parajalt tomatise leemega. Ainult  Vahemerega polnud sellel kuigi palju pistmist, ei ela seal lõhe ega pangakalagi mitte. Nii et ühekordse liialduse - et kalasuppi bouillabasse'ks nimetatakse - oleksin ma välja kannatanud, aga kahekordne - et see on kindlasti Vahemere-pärane bouillabasse - paneb protesteerima.